gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 4331, del 09-09-2002 (2002/9516)

RESOLUCIÓ de 3 de setembre de 2002, de la Conselleria de Sanitat, per la qual s'aprova la relació provisional d'admesos i exclosos per a la realització de les proves dels processos extraordinaris de consolidació d'ocupació per a la selecció i provisió de places de metge de centre de planificació familiar, convocades per l'Orde de 4 d'abril, publicades en el Diari Oficial de la Generalitat Valenciana número 4.239, de 30.04.2002.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4331

Data del DOGV
:   09-09-2002

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2002/9516


Organisme emissor
:   Conselleria de Sanitat

Tipus de document
:   Resolució

RESOLUCIÓ de 3 de setembre de 2002, de la Conselleria de Sanitat, per la qual s'aprova la relació provisional d'admesos i exclosos per a la realització de les proves dels processos extraordinaris de consolidació d'ocupació per a la selecció i provisió de places de metge de centre de planificació familiar, convocades per l'Orde de 4 d'abril, publicades en el Diari Oficial de la Generalitat Valenciana número 4.239, de 30.04.2002. [2002/M9516]
  
Segons el que establix la base cinquena de les convocatòries citades en l'encapçalament, s'aprova la relació provisional d'admesos i exclosos per a la realització de les proves dels processos extraordinaris de consolidació d'ocupació per a la selecció i provisió de places de metge de centre de planificació familiar, convocades per l'Orde de 4 d'abril de 2002, de la Conselleria de Sanitat, publicades en el Diari Oficial de la Generalitat Valenciana número 4.239, de 30.04.2002.
  
Els aspirants exclosos disposaran d'un termini de 10 dies hàbils, comptadors des de l'endemà de la publicació d'esta resolució, per a esmenar els defectes observats.
  
València, 3 de setembre de 2002.- El conseller, p. d., el director general per als Recursos Humans (Orde de 18 de febrer de 2000, DOGV d'01.03.2000): José Cano Pascual.
Diari Oficial de la Generalitat Valenciana


Sumari del DOGV 4271, del 14-06-2002 (2002/6079)

Informació pública del Pla General d'Ordenació Urbana i estudi d'impacte ambiental de Vallés.
---------------------------------------------------------------------------------------------

### Dades del document

Número de DOGV
:   4271

Data del DOGV
:   14-06-2002

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2002/6079


Organisme emissor
:   Ajuntament de Vallés

Tipus de document
:   Anunci

Informació pública del Pla General d'Ordenació Urbana i estudi d'impacte ambiental de Vallés. [2002/F6079]
  
El Ple d'este ajuntament, en la sessió del dia 24 d'abril de 2002, d'acord amb el que s'establix en l'article 38 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, ha acordat sotmetre a informació pública la documentació integrant del Pla General d'Ordenació Urbana de Vallés, incloent l'estudi d'impacte ambiental, durant el termini d'un mes comptat a partir de la publicació del present anunci en el Diari Oficial de la Generalitat Valenciana.
  
Durant este termini la documentació completa integrant del pla general es podrà examinar a la Secretaria d'este ajuntament, en horari d'oficina, i es podran presentar les al·legacions o observacions que s'estimen pertinents.
Diari Oficial de la Generalitat Valenciana


Sumari del DOGV 4341, del 23-09-2002 (2002/10695)

Esmena d'errada publicada en el Diari Oficial de la Generalitat Valenciana de 9 de setembre de 2002, de la informació pública del programa d'actuació integrada del Pla General d'Ordenació Urbana de Burriana, per al desenvolupament de les unitats d'execució UE-A24, UE-A25 i UE-A26, que contempla avantprojecte d'urbanització i pla de reforma interior de millora.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4341

Data del DOGV
:   23-09-2002

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2002/10184


Organisme emissor
:   Urbacon Levante, SL

Tipus de document
:   Anunci

Esmena d'errada publicada en el Diari Oficial de la Generalitat Valenciana de 9 de setembre de 2002, de la informació pública del programa d'actuació integrada del Pla General d'Ordenació Urbana de Burriana, per al desenvolupament de les unitats d'execució UE-A24, UE-A25 i UE-A26, que contempla avantprojecte d'urbanització i pla de reforma interior de millora. [2002/F10055]
  
La mercantil Urbacón Levante, SL, ha formulat una proposta de programa d'actuació integrada del Pla General d'Ordenació Urbana de Burriana (Castelló) per al desenvolupament de les unitats d'execució UE-A24, UE-A25 i UE-A26, que contempla avantprojecte d'urbanització i pla de reforma interior de millora, a l'empara del que es disposa en l'article 48 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (DOGV núm. 2.394, de 24 de novembre de 1994).
  
Als efectes oportuns es fa constar:
  
Que ha sigut depositada amb caràcter previ a l'Ajuntament de Burriana una còpia de la proposta a què es fa referència en els termes establits en l'article 48 de la llei esmentada.
  
Que a este menester el programa esmentat es troba protocol·litzat a la notaria de M.ª Jesús López Tena, situada al carrer de l'Encarnació, 26-A, baix, de Burriana, i que se sotmet a informació pública pel termini de 20 dies hàbils, comptadors a partir del sendemà de la publicació d'este anunci en el Diari Oficial de la Generalitat Valenciana.
  
Que durant este termini qualsevol persona podrà comparéixer a l'expressada notaria en dia hàbil, entre les 10.00 i les 14.00 hores i sol·licitar que se li exhibisca la documentació a què es fa referència.
  
Que s'ha remés, amb caràcter previ a esta, els oportuns avisos al domicili fiscal dels titulars cadastrals.
  
Que hi ha igualment la possibilitat de formular al·legacions, proposicions juridicoeconòmiques en competència i alternatives tècniques.
  
Que la present publicació es realitza igualment als efectes de notificació als presumptes propietaris que pogueren resultar desconeguts.
Diari Oficial de la Generalitat Valenciana


Sumari del DOGV 4215, del 22-03-2002 (2002/2367)

Declaració d'hereus abintestat número 463/2001.
-----------------------------------------------

### Dades del document

Número de DOGV
:   4215

Data del DOGV
:   22-03-2002

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2002/2367


Organisme emissor
:   Jutjat de Primera Instància Número 4 de Gandia

Tipus de document
:   Anunci

Declaració d'hereus abintestat número 463/2001. [2002/F2367]
  
En l'expedient de declaració d'hereus abintestat número 463/2001, que es tramita en aquest jutjat a instàncies de Carmen Galiano Expósito, sobre l'herència d'Antonio Galiano Expósito, fill de Manuel i Cecilia, natural d'Alcázar de San Juan, finat en aquesta ciutat el dia 16 de gener de 2001, havent comparegut a sol·licitar l'herència els seus germans Cecilia, Antonia, Carmen, Rosario i Carlos Galiano Expósito, per la qual cosa, de conformitat amb l'article 984 de l'antiga LEC, es fa crida a totes les persones que es creguen amb igual o millor dret, perquè compareguen davant d'aquest jutjat, a reclamar-lo dins del termini dels 30 dies següents a la publicació d'aquest edicte.
  
I perquè valga d'edicte en forma, que es fixarà al tauler d'anuncis d'aquest jutjat, en el Diari Oficial de la Generalitat Valenciana i en un periòdic de circulació en aquesta província, l'expedisc.
Diari Oficial de la Generalitat Valenciana


Sumari del DOGV 4279, del 26-06-2002 (2002/6186)

Notificació al senyor José Joaquín Trull Bresó. Expedient número PUER/040601/67.
--------------------------------------------------------------------------------

### Dades del document

Número de DOGV
:   4279

Data del DOGV
:   26-06-2002

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2002/6186


Organisme emissor
:   Conselleria d'Obres Públiques,Urbanisme i Transports

Tipus de document
:   Anunci

Notificació al senyor José Joaquín Trull Bresó. Expedient número PUER/040601/67. [2002/M6186]
  
De conformitat amb el que disposen els articles 59.4 i 61 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú (BOE núm. 285, de 27 de novembre de 1992), la nova redacció de la qual va ser aprovada per la Llei 4/1999, de 13 de gener, de modificació de la Llei 30/1992 (BOE núm. 12, de 14 de gener de 1999), es fa pública la notificació de la resolució dels expedients sancionadors que s'indiquen, instruïts pel Servici de Gestió de Ports a les persones o entitats denunciades que a continuació s'indiquen, ja que havent-se intentat la notificació en l'últim domicili conegut, esta no s'ha pogut realitzar.
  
Els corresponents expedients es troben en el Servici de Gestió de Ports i els interessats podran interposar un recurs d'alçada, en el termini d'un mes comptador des del sendemà de la publicació del present edicte en el Diari Oficial de la Generalitat Valenciana.
  
Transcorregut el termini esmentat sense que s'haja fet ús del dret d'interposar recurs, es consideraran fermes les resolucions.
  
València, 31 de maig de 2002.- L'instructor de l'expedient: José Luis Martínez Zahonero
  
Expedient: PORTS/040601/67
  
Article:
  
Llei: Llei 27/1992, de 24 de novembre, de Ports de l'Estat i de la Marina Mercant i Llei 62/1997, de 26 de desembre, de modificació de l'anterior
  
Denunciat: José Joaquín Trull Bresó
  
Data de la denúncia: 26.08.2001
  
Identificació: 02814279X
  
Sanció (euros): 150,25
Diari Oficial de la Generalitat Valenciana


Sumari del DOGV 4303, del 30-07-2002 (2002/7999)

Actuacions de separació contenciosa número 1.395/2001. Cèdula de notificació.
-----------------------------------------------------------------------------

### Dades del document

Número de DOGV
:   4303

Data del DOGV
:   30-07-2002

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2002/7999


Organisme emissor
:   Jutjat de Primera Instància Número 9 de València

Tipus de document
:   Anunci

Actuacions de separació contenciosa número 1.395/2001. Cèdula de notificació. [2002/Q7999]
  
Antonio Rodríguez-Moldes Peiró, secretari del Jutjat de Primera Instància número 9 de València, mitjançant este edicte faig saber:
  
Que en les actuacions de separació contenciosa, que se seguixen amb el número 1.395/2001, a instància de la senyora María Pilar Tuku Batapa, contra el senyor Juan Carlos Biloko Gobbe, en situació de rebel·lia, en els quals, en data 19 de juny de 2002, ha dictat sentència, en la qual en la part dispositiva diu així:
  
«Que amb l'estimació parcial de la demanda interposada per la representació processal de la senyora María Pilar Tuku Batapa contra el senyor Juan Carlos Biloko Gobbe, acorde la separació matrimonial dels expressats, amb tots els efectes legals, i en especial els següents:
  
1. Els fills menors d'edat s'estaran en companyia i sota la custòdia de la mare, si bé la pàtria potestat continuarà sent exercida conjuntament per ambdós pares.
  
2. Se suspén el dret de visites del progenitor.
  
3. En concepte de pensió alimentària per als fills, el senyor Juan Carlos Biloko Gobbe pagarà a la seua esposa la quantitat de 120,20 euros mensuals per a cada fill, per mesos anticipats i dins dels primers cinc dies de cada mes en el compte que es designe. Esta quantitat s'actualitzarà anualment, d'acord amb la variació experimentada per l'índex general de preus de consum, establit per l'Institut Nacional d'Estadística o organisme que el substituïsca.
  
4. L'ús de l'habitatge familiar situat al carrer de Villahermosa, número 12, 4a, de València, i dels objectes d'ús ordinari en ella correspon als fills i a l'esposa.
  
5. S'acorda la dissolució del règim econòmic matrimonial.
  
Cada part pagarà les costes causades a la seua instància i a mitges les comunes.
  
Comuniqueu esta resolució, una vegada ferm el pronunciament de separació, al registre civil en què conste inscrit el matrimoni. Contra esta sentència s'hi pot preparar un recurs d'apel·lació en el termini de cinc dies des de la notificació».
  
I perquè valga de notificació en forma al senyor Juan Carlos Biloko Gobbe, en rebel·lia, expedisc i firme el present edicte.
Diari Oficial de la Generalitat Valenciana


Sumari del DOGV 4398, del 13-12-2002 (2002/13891)

Notificació a José Vicente Perdiguero. Expedient número VIVI/040501/397.
------------------------------------------------------------------------

### Dades del document

Número de DOGV
:   4398

Data del DOGV
:   13-12-2002

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2002/13133


Organisme emissor
:   Conselleria d'Obres Públiques,Urbanisme i Transports

Tipus de document
:   Anunci

Notificació a José Vicente Perdiguero. Expedient número VIVI/040501/397. [2002/Q13539]
  
De conformitat amb el que establix l'article 59.4 de la Llei 30/1992, de 26 de novembre, de Règim Jurídic de les Administracions Públiques i de Procediment Administratiu Comú, es procedix a la notificació de resolució d'arxivament a José Vicente Perdiguero amb expedient VIVI/040501/397.
  
En relació amb l'expedient de referència i atés que no ha complit el nostre requeriment de 18 de setembre de 2001, pel present li comunique que, com ja se li va advertir en l'escrit esmentat, es procedix a arxivar les actuacions, segons el que establix l'article 92 de la Llei de Règim Jurídic de les Administracions Públiques.
  
Contra esta resolució, que no posa fi a la via administrativa, es podrà interposar recurs d'alçada davant del director general d'Arquitectura i Habitatge de la Conselleria d'Obres Públiques, Urbanisme i Transports, en el termini d'un mes, comptador des del dia següent a la recepció de la present notificació, de conformitat amb el que establixen els articles 114 i següents de la Llei de Règim Jurídic de les Administracions Públiques.
Diari Oficial de la Generalitat Valenciana


Sumari del DOGV 4401, del 18-12-2002 (2002/13380)

Expedient número 892/2002. Substitució de canonades de connexió d'aigua freda, calenta i retorn a l'Hospital Infantil de l'Hospital Universitari la Fe.
-------------------------------------------------------------------------------------------------------------------------------------------------------

### Dades del document

Número de DOGV
:   4401

Data del DOGV
:   18-12-2002

Secció del DOGV
:   V. ALTRES ANUNCIS - C) ADJUDICACIÓ DE CONTRACTES ADMINISTRATIUS

Número del document
:   2002/13266


Data del document
:   10-12-2002

Organisme emissor
:   Conselleria de Sanitat

Tipus de document
:   Resolució

Anàlisi jurídica

 Descriptors 

:   * adjudicació de contracte administratiu
    * subministrament d'aigua
    * contracte d'obres

Expedient número 892/2002. Substitució de canonades de connexió d'aigua freda, calenta i retorn a l'Hospital Infantil de l'Hospital Universitari la Fe. [2002/X13868]
  
1. Entitat adjudicadora
  
a) Organisme: Generalitat Valenciana. Conselleria de Sanitat.
  
b) Dependència que tramita l'expedient: Hospital Universitari la Fe, avinguda de Campanar, 21, 46211 València. Telèfon 52 452 39 23, fax 96 197 32 72.
  
c) Número d'expedient: 892/2002.
  
2. Objecte del contracte
  
a) Tipus de contracte: contracte d'obres.
  
b) Descripció de l'objecte: substitució de les canonades de connexió d'aigua freda, calenta i retorn a l'Hospital Infantil de l'Hospital Universitari la Fe.
  
c) Lots: ?-
  
d) Butlletí o diari oficial i data de publicació de l'anunci de licitació: Diari Oficial de la Generalitat Valenciana núm. 4.370 de 4 de novembre de 2002.
  
3. Tramitació, procediment i forma d'adjudicació
  
a) Tramitació: urgent.
  
b) Procediment: obert.
  
c) Forma: concurs públic.
  
4. Pressupost base de licitació
  
Import total: noranta-un mil seixanta euros (91.060 euros).
  
5. Adjudicació
  
a) Data: 27 de novembre de 2002.
  
b) Contractista: Ingeniería y Montajes Belenguer, SL.
  
c) Nacionalitat: espanyola.
  
d) Import d'adjudicació: setanta-nou mil sis-cents cinquanta-un euros (79.651 euros).
Diari Oficial de la Generalitat Valenciana


Sumari del DOGV 4247, del 13-05-2002 (2002/4623)

Convocatòria d'oposició lliure per a cobrir una plaça d'auxiliar d'administració general de l'Ajuntament de Petrer.
-------------------------------------------------------------------------------------------------------------------

### Dades del document

Número de DOGV
:   4247

Data del DOGV
:   13-05-2002

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2002/4623


Data del document
:   24-04-2002

Organisme emissor
:   Ajuntament de Petrer

Tipus de document
:   Convocatòria

Descriptors 

:   * administració local
    * concurs administratiu
    * professió administrativa

Convocatòria d'oposició lliure per a cobrir una plaça d'auxiliar d'administració general de l'Ajuntament de Petrer. [2002/X4623]
  
L'Ajuntament de Petrer (Alacant), convoca oposició lliure per cobrir, com a funcionari de carrera, una plaça d'auxiliar d'administració general, oferta d'ocupació pública de 2002.
  
El termini de presentació d'instàncies serà de vint dies naturals, a partir de l'endemà de la inserció d'aquest anunci en el Boletín Oficial del Estado.
  
Les bases de l'oposició apareixen publicades en el Butlletí Oficial de la Província d'Alacant núm. 86/2002, de 17 d'abril, i s'adverteix que els successius anuncis es publicaran en el BOP i al tauler d'anuncis de la Corporació.
Diari Oficial de la Generalitat Valenciana


Sumari del DOGV 4209, del 13-03-2002 (2002/2458)

Informació pública del programa d'actuació integrada c/ Santa Llúcia, Mariana Colás, Benissanó i Mare de Déu de Montiel.
------------------------------------------------------------------------------------------------------------------------

### Dades del document

Número de DOGV
:   4209

Data del DOGV
:   13-03-2002

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2002/2458


Organisme emissor
:   Ajuntament de Paterna

Tipus de document
:   Anunci

Informació pública del programa d'actuació integrada c/ Santa Llúcia, Mariana Colás, Benissanó i Mare de Déu de Montiel. [2002/X2458]
  
Aquesta Alcaldia, mitjançant decret del 22 de febrer de l'any 2002, ha resolt sotmetre a informació pública, l'alternativa tècnica per al desenvolupament d'una actuació aïllada, que inclou alternativa tècnica i expedient de normalització de finques, tramesa a instància de la Societat Urbanística Municipal de Paterna (SUMPA), per a l'edificació del solar situat a l'illa de cases formada pels carrers Santa Llúcia, Mariana Colás, Benissanó i Mare de Déu de Montiel; de conformitat i als efectes previstos en l'article 45 de la Llei 6/1994, de 15 de novembre, de la Generalitat Valenciana, reguladora de l'Activitat Urbanística (LRAU).
  
Cosa que se sotmet a informació pública, d'acord amb allò que disposa l'article 46 de la Llei 6/1994, adés esmentada, pel termini de vint dies hàbils, comptats des de la publicació de l'edicte al Diari Oficial de la Generalitat Valenciana.
  
Fem constar que durant l'esmentat termini els interessats en aquest procediment podran formular les al·legacions que al seu dret convinguen, així com altres alternatives tècniques de programa, segons els termes i condicions establerts en la citada Llei 6/1994.
  
Així mateix, tant la referida documentació, com l'expedient administratiu, podran ser consultats, els dies hàbils de 9 a 13 hores, als locals d'aquest ajuntament (Secció de Planejament Urbanístic).
  
Mitjançant el present, es fa constar igualment que, segons allò establert en l'article 46, paràgrafs 4 i 5 de l'esmentada LRAU, el termini de cinc dies hàbils per presentar les proposicions juridicoeconòmiques, comença el dia següent hàbil a la finalització del termini de vint dies anteriorment indicats. Durant aquest termini podran formular-se les referides proposicions en el Registre General d'entrada de l'Ajuntament. Finalitzat aquest segon termini, el següent dia hàbil, excepte si és dissabte, i en aquest cas deurà entendre's el dia hàbil immediat posterior, tindrà lloc l'acte d'obertura de pliques en els mateixos locals de l'Ajuntament de Paterna.